Այդ դեպքի մանրամասներն արդեն իսկ հրապարակվել էին արտասահմանում տպագրվող հայ լագրերում: Դա ինքնին մի Փոքր Սասուն էր և նշանավոր նրանով, որ Վանում հայ բնակչության հանդեպ եղեռնագործությունները ժողովրդական մեծ հուզումներ էին առաջացրել: Իսկ Վալի փաշան, թեև ժողովրդական շարժումը հանդարտեցնելու նպատակով խոստացել էր արդարությունը վերականգնել, բայց հետո ոչ միայ մարդասպաններին չէր պատժել, այլ նույնիսկ շատ հայերի, իրենց բացակայությամբ, դատապարտել էր մահվան, իբր թե վերջիններս են եղել եղեռնագործության հեղինակները և ոչ թե «անմեղ թուրքերն ու գառնուկ քրդերը»: Նույն գլխում հեղինակը նշում էր, որ անիրավացի է հայկական արխիվներից քաղած տեղեկությունների հավաստիությունը կասկածի տակ առնելը և դրանք՝ իբրև չափազանցված ու հեղափոխականների շինծու պատմություններ գնահատելը: Եթե որոշ արխիվային նյութերում անորոշ կերպով են նշված քաղաքների ու անունների մանրամասները, ապա միայն այն պատճառով, որ թղթակիցներն ու զոհերը թրքական բարբարոսություններից ավելի չտուժեն: